На основу члана 123. тачка 3. Устава Републике Србије, а у вези са Законом о потврђивању Финансијског уговора COVID-19 подршка Влади Србије за мала и средња предузећа и предузећа средње тржишне капитализације између Европске инвестиционе банке и Републике Србије(„Службени гласникРС -Међународни уговори”, број15/21) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 74/12 - УС, 7/14, 44/14 и 30/18 - др. закон),

Влада доноси

УРЕДБУ

О УТВРЂИВАЊУ ИНВЕСТИЦИОНОГ ПРОГРАМА „ОПОРАВАК И РАЗВОЈˮ

Члан 1.

Овом уредбом утврђује се Инвестициони програм „Опоравак и развојˮ, који је одштампан уз ову уредбу и чини њен саставни део.

Члан 2.

Листа делатности у оквиру Инвестиционог програма „Опоравак и развојˮ одштампана је уз ову уредбу и чини њен саставни део.

Члан 3.

Ова уредба ступа на снагу наредног дана од дана објављивања у „Службеном гласнику Републике Србијеˮ.

05 Број: 110-2526/2022

У Београду, 24. марта 2022. године

В Л А Д А

ПРЕДСЕДНИК

Ана Брнабић, с.р.